Príloha č. 1

Doložka vybraných vplyvov


	1. Základné údaje

	Názov materiálu

	Návrh zákona, ktorým sa mení a dopĺňa zákon č. 203/2011 Z. z. o kolektívnom investovaní v znení neskorších predpisov.


	Predkladateľ (a spolupredkladateľ)

	Ministerstvo financií Slovenskej republiky


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☒	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:

Smernica (EÚ) 2024/927 z 13. marca 2024, ktorou sa menia smernice 2011/61/EÚ a 2009/65/ES, pokiaľ ide o dohody o delegovaní, riadenie rizika likvidity, podávanie správ na účely dohľadu, poskytovanie služieb depozitára a úschovy cenných papierov a poskytovanie úverov zo strany alternatívnych investičných fondov.     
Smernica Európskeho parlamentu a Rady (EÚ) 2024/2994 z 27. novembra 2024, ktorou sa menia smernice 2009/65/ES, 2013/36/EÚ a (EÚ) 2019/2034, pokiaľ ide o zaobchádzanie s rizikom koncentrácie vyplývajúcim z expozícií voči centrálnym protistranám a s rizikom protistrany pri centrálne zúčtovávaných transakciách s derivátmi.



	Termín začiatku a ukončenia PPK
	

	Predpokladaný termín predloženia na pripomienkové konanie
	Október  2025

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	Október  2025

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).

Aktuálne znenie zákona č. 203/2011 Z. z. o kolektívnom investovaní v znení neskorších predpisov (ďalej len „zákon“) nie je v súlade s požiadavkami vyplývajúcimi z nižšie uvedených smerníc EÚ, ktoré je Slovenská republika povinná transponovať do 16.04.2026 a 25.06.2026. Aktuálne znenie zákona je navyše potrebné novelizovať vzhľadom na poznatky z aplikačnej praxe.

Návrhom novela zákona o kolektívnom investovaní v znení neskorších  predpisov  sa uľahčuje využívanie nástrojov na riadenie likvidity fondov, zavádzajú sa pravidlá pre správcov alternatívnych investičných fondov, ktoré poskytujú úvery, zavádzajú sa podrobnejšie pravidlá pre zverenie a druhotné zverenie činností, funkcií a služieb zo strany správcovských spoločností na tretie osoby, a umožňuje sa cezhraničný prístup k službám depozitárov. Všetky zmeny sú v súlade so smernicou (EÚ) 2024/927. 
Využívanie širšej palety nástrojov riadenia likvidity je potrebné v prípade zvýšenej potreby vyplácania podielových listov za stresových trhových podmienok, preto sa správcovským spoločnostiam umožňuje, aby v štatúte alebo zakladateľských dokumentoch uviedli aspoň dva nástroje na riadenie likvidity, ktoré budú môcť použiť v stresovej trhovej situácii, kedy sa riadenie likvidity fondu najnáročnejšie. Nástroje riadenia likvidity  by mali byť primerané investičnej stratégii, profilu likvidity a politike vyplácania podielových listov, a správcovská spoločnosť ich aktivuje, ak to bude potrebné na ochranu investorov. Každú aktiváciu niektorého z nástrojom likvidity správcovská spoločnosť oznámi orgánu dohľadu, čo umožní  orgánom dohľadu lepšie zvládať potenciálne účinky presahov napätia likvidity na celý finančný trh. 
Doteraz alternatívne investičné fondy  neboli zapojené do poskytovania úverov, novelou zákona sa umožňuje alternatívnym investičným  fondom poskytovať úvery malým a stredným podnikom, ktoré majú zložitejší prístup k tradičným bankovým úverom, a určuje pravidlá ochrany investorov, s ohľadom na potenciálne mikroprudenciálne a makroprudenciálne riziká, ktoré by mohlo predstavovať poskytovanie úverov alternatívnymi investičnými fondami. 
Vzhľadom na existenciu veľkého počtu schránkových firiem v EÚ je potrebné získať prehľad o zverení a druhotnom zverení činností, funkcií a služieb správcovských spoločností na tretie osoby, vrátane takýchto osôb v zahraničí. Zverenie môže umožniť efektívne riadenie investičných portfólií a získavanie potrebných odborných znalostí na konkrétnom trhu alebo v rámci konkrétnej triedy aktív. Je však dôležité, aby orgány dohľadu mali aktualizované informácie o všetkých dohodách o zverení a druhotnom zverení činností, funkcií a služieb správcovskej spoločnosti na tretiu osobu. Správcovská spoločnosť má vo vzťahu ku každému fondu, ktorý spravuje, vykazovať orgánu dohľadu informácie o týchto tretích osobách, a rozsah zverených a druhotne zverených  činností, funkcií a služieb.   
Keďže v menších  členských štátoch Európskej únie môže chýbať dostatočná ponuka služieb depozitára, s cieľom riešiť tento nedostatok, následkom ktorého môžu byť vyššie náklady pre správcovské spoločnosti, sa umožňuje určenie depozitára usadeného v inom členskom štáte, po získaní predchádzajúceho súhlasu orgánu dohľadu.  
Navrhovanou novelou zákona sa zavádzajú aj pravidlá pre riešenie rizika protistrany pri transakciách s derivátmi vykonávanými štandardnými podielovými fondami, ak takéto transakcie vyrovnáva centrálna protistrana, a povinnosť znížiť alebo preskupiť expozície voči centrálnej protistrane. Doterajšie znenie zákona určovalo regulačné limity pre riziko protistrany len vo vzťahu k transakciám s mimoburzovými derivátmi bez ohľadu na to, či deriváty boli centrálne vyrovnané. Novelou sa vytvárajú rovnaké podmienky pre deriváty obchodované na burze a pre mimoburzové deriváty. Navrhnuté zákonné ustanovenia sú v súlade so smernicou (EÚ) 2024/2994.      
Návrhom zákona sa tiež upravujú niektoré ustanovenia na základe poznatkov z praxe – predovšetkým ide o zavedenie pravidelnej rotácie nezávislých oceňovateľov nehnuteľností v majetku realitných fondov, čo má prispieť k nezávislému ohodnoteniu nehnuteľností. Zavádza sa tiež povinné označenie „správca podlimitných rizikových fondov“ pre všetkých registrovaných správcov alternatívnych investičných fondov, ktorí spĺňajú podmienky podľa § 31a zákona a sú registrovaní v registri Národnej banky Slovenska podľa § 31b zákona, ako aj dôvody pre vymazanie registrovaných správcov z tohto registra.  Upresňuje sa tiež podávanie správ do Národnej banky Slovenska.             



	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 

Cieľom návrhu zákona je predovšetkým umožniť využívanie aspoň dvoch nástrojov riadenia likvidity,  ktoré môže používať správcovská spoločnosť pri riadení podielových fondov. Druhým cieľom je zavedenie jasných pravidiel pre poskytovanie a správu úverov. Tretím cieľom je zabezpečenie podrobných informácií národnému orgánu dohľadu o správcovských spoločnostiach, ktoré zverili alebo druhotne zverili časť činností, funkcií a služieb tretím osobám. Štvrtým cieľom je umožniť cezhraničný prístup k zahraničnému depozitárovi v prípade, ak v Slovenskej republike niektoré činnosti nevie zabezpečiť lokálny depozitár, napríklad správu špeciálnych zahraničných aktív.  

Výsledným stavom z hľadiska navrhovanej novely zákona bude úplná harmonizácia činností a postupov správcovských spoločností v rámci Európskej únie, a to nasledovne:
a) všetky správcovské spoločnosti určia a budú využívať aspoň dva nástroje riadenia likvidity v stresových situáciách na trhu,
b) potenciálne správcovské spoločnosti zavedú interné postupy pre poskytovanie úverov – túto skutočnosť preverí Národná banka Slovenska na základe žiadosti o zriadenie alternatívneho investičného fondu pred schválením štatútu fondu. 
c) všetky správcovské spoločnosti poskytnú Národnej banke Slovenska podrobné informácie o dohodách o zverení a druhotnom zverení svojich činností, funkcií a služieb tretím osobám – túto povinnosť vyhodnotí Národná banka Slovenska podľa aktuálneho stavu plnenia tejto povinnosti ku koncu roka 2026. 
d) ak niektorá správcovská spoločnosť bude chcieť využívať služby zahraničného depozitára, Národná banka Slovenska vyhodnotí túto žiadosť pred začatím využívania služieb zahraničného depozitára, a to na základe predchádzajúceho súhlasu Národnej banky Slovenska. 
e) povinnosť znížiť alebo preskupiť expozície voči centrálnej protistrane bude Národná banka Slovenska monitorovať priebežne, v prípade neplnenia tejto povinnosti Národná banka Slovenska môže nariadiť adekvátne opatrenie alebo udeliť adekvátnu sankciu za neplnenie tejto povinnosti.
f) správcovské spoločnosti spravujúce fondy nehnuteľností budú povinné každých päť rokov vymeniť nezávislého oceňovateľa nehnuteľností. Národná banka Slovenska si bude viesť zoznam nezávislých znalcov spolu s dátumom expirácie ich oprávnenia oceňovať príslušné nehnuteľnosti  a ku konca roka vyhodnocovať plnenie tejto požiadavky  na 5-ročnú rotáciu nezávislých znalcov. 
g) správcovia podlimitných fondov sú povinní do 1.1.2027 doplniť do svojho mena v registri Národnej banky Slovenska a do štatútov ich fondov slová „správca podlimitných rizikových fondov“. Výsledným stavom bude kontrola tejto povinnosti zo strany Národnej banky Slovenka v 1. Q 2027 a prijatie adekvátnych opatrení v prípade nesplnenie tejto zákonnej požiadavky.       
          


	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 

Správcovské spoločnosti so sídlom v Slovenskej republike (10)
Pobočky zahraničných správcovských spoločností v SR (3)
Zahraničné správcovské spoločnosti (312)
Domáce štandardné podielové fondy (62)
Zahraničné štandardné podielové fondy (248)
Domáce alternatívne investičné fondy (68)
Zahraničné alternatívne investičné fondy (606)
Registrovaní správcovia alternatívnych investičných fondov (27) vrátane samosprávnych alternatívnych investičných fondov (9), celkom  (36).

Keďže abstrahujeme od zahraničných správcovských spoločností pôsobiacich na základe voľného poskytovania investičných služieb, do ďalších výpočtov boli zahrnuté štandardné podielové fondy (62) a alternatívne podielové fondy (68) (t. j. celkom 130 fondov). Jednotlivé fondy sa pritom navzájom odlišujú svojou investičnou politikou,  pričom ani poskytovanie úverov a správu úverov nebudú vykonávať všetky alternatívne investičné fondy. Keďže v tejto chvíli nie je možné jednoznačne predvídať, koľko alternatívnych investičných fondov bude poskytovať úvery a spravovať úvery, predpokladáme využitie tejto možnosti len u 3 z celkového počtu alternatívnych investičných fondov (3 alternatívne investičné fondy poskytujúce úvery). Predpokladáme, že 3 správcovské spoločnosti využijú možnosť spravovať po jednom alternatívnom investičnom fonde poskytujúcom úvery.       




	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.

V prípade transpozície oboch vyššie zmienených smerníc (EÚ) je primárnym cieľom dosiahnutie úplnej transpozície uvedených smerníc (EÚ). Obe vyššie uvedené smernice (EÚ) sú transponované do zákona o kolektívnom investovaní s využitím viacerých práv voľby členským štátom, ktoré znamenajú goldplating nad minimálny rámec týchto smerníc (EÚ), pritom žiadne ďalšie alternatívy neboli zvažované.          




	6. Vykonávacie predpisy

	Predpokladá sa prijatie/zmena  vykonávacích predpisov?
	☒  Áno
	☐  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:

V strednodobom horizonte je možné predpokladať potrebu úpravy nasledujúcich vykonávacích predpisov:
· Opatrenie Národnej banky Slovenska z 26. júla 2011 č. 6/2011 o náležitostiach žiadosti o udelenie predchádzajúceho súhlasu Národnej banky Slovenska podľa zákona o kolektívnom investovaní.
· Opatrenie Národnej banky Slovenska z 27. septembra 2011 č. 11/2011 o rizikách a systéme riadenia rizík, meraní rizík a výpočte celkového rizika a rizika protistrany, v znení opatrenia Národnej banky Slovenska zo 4. augusta 2015 č. 7/2015.
· Opatrenie Národnej banky Slovenska z 22. novembra 2016 č. 7/2016, ktorým sa mení opatrenie Národnej banky Slovenska č. 1/2015 o predkladaní informácií správcami alternatívnych investičných fondov na účely dohľadu a monitorovanie systémového rizika.
· Opatrenie Národnej banky Slovenska č. 5/2021 z 25. mája 2021 o poplatkoch za úkony Národnej banky Slovenska.
· Opatrenie Národnej banky Slovenska z 25. septembra 2018 č. 11/2018 o predkladaní výkazov správcovskými spoločnosťami, zahraničnými správcovskými spoločnosťami, samosprávnymi investičnými fondmi a depozitármi fondov na účely dohľadu nad finančným trhom v znení opatrenia Národnej banky Slovenska z 3. júna 2024 č. 4/2024.






	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☒ Áno                  ☐ Nie

Ak áno, uveďte, ktorých vplyvov podľa bodu 9 sa goldplating týka: 

	
Odôvodnenie goldplatingu vo vzťahu k čl. 1 bod 7 smernice 2024/927 (§ 37e ods. 15 návrhu zákona) -  Slovenská republika návrhom zákona zakázala alternatívnym investičným fondom poskytujúcim úvery, aby poskytovali úvery spotrebiteľom v zmysle vymedzenia v článku 3 písm. a) smernice (EÚ) 2008/48/ES na svojom území, a tiež zakázala, aby spravovali úvery poskytnuté takýmto spotrebiteľov na jej území. Po diskusii so Slovenskou asociáciou správcovských spoločností počas prípravy návrhu zákona bolo indikované, že slovenské správcovské spoločnosti  spravujúce alternatívne investičné fondy, neplánujú poskytovať úvery spotrebiteľom. Tento goldplating tak v praxi nebude mať žiaden dopad. Dôvodom je skutočnosť, že materské subjekty správcovských spoločnosti sú zväčša banky, ktoré samy poskytujú úvery, vrátane úverov spotrebiteľom. Nie je teda záujem duplikovať poskytovanie úverov spotrebiteľom v rámci konsolidovaných celkov.                   
Odôvodnenie goldplatingu vo vzťahu k čl. 1 bod 10 smernice 2024/927 (§ 70 ods. 8 návrhu zákona) -   umožňuje sa, aby Národná banka Slovenska povolila za depozitára alternatívneho investičného fondu určiť zahraničného depozitára, a to v prípadoch nedostatku lokálnych služieb depozitára. Určenie zahraničného depozitára by malo viesť k lepšej kontrole špecifických aktív, ktoré sa nachádzajú v štáte, kde pôsobí zahraničný depozitár. Keďže Národná banka Slovenska bude mať sťažený výkon dohľadu, predpokladá sa predloženie odôvodnenej žiadosti o určenie a využívanie služieb zahraničného depozitára. Zároveň tým možno predpokladať, že takto stanovený goldplating sa v praxi nebude masovo využívať. Naopak, predpokladáme využitie služieb zahraničného depozitára len v prípade kontroly špecifických aktív, ako sú napríklad zahraničné nehnuteľnosti v portfóliu alternatívneho investičného fondu so zameraním na nehnuteľnosti, ktoré lepšie skontroluje zahraničný depozitár.                    
Odôvodnenie goldplatingu vo vzťahu k čl. 1 bod 2 smernice 2024/2994 (§ 89 ods. 4 návrhu zákona) -  umožňuje sa, aby podľa § 89 ods. 4 zákona o kolektívnom investovaní a po schválení štatútu mohol štandardný podielový fond zvýšiť hodnotu jeho aktív investovaných do prevoditeľných cenných papieroch alebo nástrojov peňažného trhu vydaných tou istou osobou z 5 % na 10 %. Uvedenú výnimku môže využiť každý štandardný podielový fond po schválení jeho štatútu Národnou bankou Slovenska ako povoľovacím orgánom. Možnosť využiť výnimku podľa § 89 ods. 4 zákona nie je v rozpore so smernicou (EÚ) 2024/2994. V praxi sa však táto výnimka využíva len výnimočne, keďže zvýšením daného limitu sa zároveň zdvojnásobuje expozícia rizika voči jednému emitentovi. Tento goldplating tak v praxi nebude mať žiaden dopad na štandardné podielové fondy. V už účinnom zákone táto výnimka je už zavedená, súčasný návrh novely zákona túto výnimku umožňuje naďalej, a teda goldplating vo vnútroštátnej právnej úprave bude pretrvávať.  




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

Novela zákona ustanovuje veľa nových povinností pre správcovské spoločnosti (využívanie nástrojov riadenia likvidity, poskytovanie úverov, podávanie informácií o zverení a druhotnom zverení činností, funkcií a služieb, poskytovanie informácií o využívaní zahraničného depozitára). Každá z týchto povinností bude podliehať pravidelnému monitoringu zo strany národného orgánu dohľadu – Národnej banky Slovenska. Na základe poskytnutých údajov o vývoji počtu správcovských spoločností, ktoré budú plniť jednotlivé povinnosti voči Národnej banke Slovenska, Ministerstvo financií  po troch rokoch od účinnosti tejto novely zákona zhodnotí prínos tejto novely, správnosť nastavených kritérií, a v prípade potreby prijme adekvátne korekčné opatrenia formou ďalšej novely zákona.               


	
* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☒	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☐	Pozitívne
	☒	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☒	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.

V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.

Smernica (EÚ) 2024/927 zavádza prvky, ktoré sú dôležité pre správne fungovanie správcovských spoločností spravujúcich štandardné podielové fondy a alternatívne investičné fondy. Niektoré požiadavky sú jednorazové, počnúc prispôsobením sa pravidlám pre riadenie likvidity fondu a využívanie vybraných nástrojov pre riadenie likvidity, cez informácie o zverení a druhotnom zverení časti činností, funkcií a služieb správcovskej spoločnosti na tretie osoby, až po zavedenie interných procesov pre poskytovanie úverov a spravovanie úverov.
Ďalšie požiadavky majú priebežný a opakujúci sa charakter, to sa týka najmä vykonávania priebežných previerok odbornej starostlivosti, a poskytovania údajov o transakciách s derivátmi.  

Najvýznamnejšia zmena spočíva v umožnení poskytovania úverov zo strany alternatívnych investičných fondov, a to podnikateľských úverov. Možnosť poskytovať aj spotrebiteľské úvery a úvery na bývanie s ohľadom na súvisiace riziká z hľadiska ochrany investorov nebude zákonom umožnená, bude však možné distribuovať na území Slovenskej republiky zahraničné alternatívne investičné fondy poskytujúce úvery. Ak sa poskytovanie spotrebiteľských úverov v zahraničí rozvinie bez zjavných závažných rizík na ochranu investorov, v budúcnosti sa uvedený zákaz prehodnotí a pripraví sa príslušná novela zákona o kolektívnom investovaní. Správcovské  spoločnosti spravujúce alternatívny investičný fond poskytujúci úvery sú povinné zaviesť riadny, účinný a  efektívny interný systém pre poskytovanie úverov a správu poskytnutých úverov. 

Druhá významná zmena spočíva v umožnení nadobúdať podiely v alternatívnych investičných fondoch poskytujúcich úvery zo strany kvalifikovaných investorov.                    



	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.

Ing. Róbert Vlkolinský
02/5958 2523, email:  robert.vlkolinsky@mfsr.sk 
Ministerstvo financií Slovenskej republiky




	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 

Do výpočtov boli zahrnuté dotknuté subjekty v počte uvedenom na webovej stránke Národnej banky Slovenska www.nbs.sk, ako je uvedené v bode 4 tejto doložky vybraných vplyvov. Údaje o počte správcovských spoločností a spravovaných štandardných a alternatívnych fondov vychádzajú z registrov subjektov kolektívneho investovania, ktoré vedie Národná banka Slovenska. Na údaje o počtoch subjektov patriacich do jednotlivých kategórií (správcovská spoločnosť spravujúca alternatívny investičný fond, správcovská spoločnosť spravujúca štandardný podielový fond, registrovaný správca, štandardné podielové fondy, alternatívne investičné fondy) nahliadame v historickom kontexte ako aj z hľadiska predikcie vývoja počtu týchto subjektov kvôli monitorovaniu finančnej stability. Všetky faktory sa premietajú aj do objemu spravovaného majetku investorov. Údaje sa aktualizujú bezodkladne po ich zmene v registroch Národnej banky Slovenska, a zverejňujú sa tiež cez finančné portály a prostredníctvom Slovenskej asociácie správcovských spoločností.                         
 


	13. Stanovisko Komisie na posudzovanie vybraných vplyvov z PPK č. 144_2/2025 
(v prípade, ak sa uskutočnilo v zmysle bodu 8.1 Jednotnej metodiky)

	
	☒  Súhlasné 
	☐  Súhlasné s návrhom na dopracovanie
	☐  Nesúhlasné



Stála pracovná komisia na posudzovanie vybraných vplyvov vyjadruje

súhlasné stanovisko

s materiálom predloženým na predbežné pripomienkové konanie.



	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:




Interné

Interné

2

